stanford-oval/wikipedia huggingface dataset:
คอมเพรสเซอร์
หน้าที่ของคอมเพรสเซอร์

คอมเพรสเซอร์ทำหน้าที่อัดสารทำความเย็นสถานะแก๊ส ให้แก๊สมีอุณหภูมิขึ้นสูงถึงระดับที่จะถ่ายความร้อนให้กับอากาศ หรือน้ำได้ และสารทำความเย็นจะคืนสู่สถานะเหลวเพื่อหมุนเวียนตามวัฏกรรมอีก
ประเภทของคอมเพรสเซอร์

เครื่องอัดแก๊สสารทำความเย็นที่ใช้มากมี 3 ประเภทคือ
แบบลูกสูบ (Reciprocating Compressor)
แบบแรงหมุน (Rotary Compressor)
แบบแรงเหวี่ยงหนีศูนย์ (Centrifugal Compressor)
คอร์ดีเลีย (ดาวบริวาร)

คอร์ดิเลีย (อยู่ภายในวงแหวน)
คอร์ดีเลีย (อังกฤษ: Cordelia) หรือเป็นที่รู้จักว่า Uranus VI เป็นดาวบริวารชั้นในสุดของดาวยูเรนัสตั้งชื่อตาม Cordelia จากวรรณกรรมของเชคสเปียร์ คอร์ดีเลีย ถูกค้นพบในวันที่ 20 เดือนมกราคม ปี ค.ศ. 1989 โดยยานวอยเอจเจอร์ 2 เป็นดาวบริวารขนาดเล็กดวงแรกที่ถูกค้นพบ ตอนค้นพบมันถูกกำหนดให้มีชื่อว่า "S/1989 U 7" แต่หลังจากนั้นคอร์ดีเลียก็ตรวจไม่พบอีกเลยจนกระทั่งกล้องโทรทรรศน์อวกาศฮับเบิลพบมันในปี ค.ศ. 1997
ดูเพิ่ม

ดาวบริวารของดาวยูเรนัส
| ด ค กดาวยูเรนัส |
| --- | --- | --- |
| ลักษณะทางกายภาพ | วงแหวน • ดวงจันทร์ |  |
| ดวงจันทร์ขนาดใหญ่ | พัก • มิแรนดา  • แอเรียล •  อัมเบรียล  • ไททาเนีย • โอเบอรอน |  |
| การสำรวจ | โปรแกรมวอยเอจเจอร์ (วอยเอจเจอร์ 2) •  Uranus orbiter and probe (proposed) |  |
| ผู้ค้นพบ | วิลเลียม เฮอร์เชล • วิลเลียม ลาสเซลล์ • เจอราร์ด ไคเปอร์  • เจมส์ แอล. เอลเลียต |  |
| อื่นๆ | 15 Orionis • Uranus-crossing minor planets • ดาวยูเรนัสในนิยาย |  |
| ด ค กดาวบริวารของดาวยูเรนัส |
| --- | --- | --- |
| ดาวบริวารชั้นใน | วงแหวนของดาวยูเรนัส • คอร์ดีเลีย • โอฟีเลีย • เบียงกา • เครสซิดา • เดสดิโมนา • จูเลียต • พอร์ชา • โรซาลินด์ • คิวปิด • เบลินดา  • เพอร์ดิตา • พัก •  แมบ |  |
| ดวงบริวารหลัก | มิแรนดา  • แอเรียล •  อัมเบรียล  • ไททาเนีย • โอเบอรอน |  |
| ดาวบริวารชั้นนอก | ฟรานซิสโก • คาลิบัน •  สเตฟาโน  • ทรินคูโล • ไซโครักซ์ • พรอสเพอโร • เซเตบอส •  เฟอร์ดินานด์ |  |
คอร์เนเลียส บีช แบรดลีย์

| คอร์เนเลียส บีช แบรดลีย์ |
| --- | --- |
เกิด: 18 พฤศจิกายน ค.ศ. 1843(1843-11-18)
เสียชีวิต: 18 กุมภาพันธ์ ค.ศ. 1936(1936-02-18) (92 ปี)
บิดามารดา: แดน บีช แบรดลีย์ (บิดา)
คอร์เนเลียส บีช แบรดลีย์ (อังกฤษ: Cornelius Beach Bradley; 18 พฤศจิกายน ค.ศ. 1843 - 18 กุมภาพันธ์ ค.ศ. 1936) เป็นชาวอเมริกันซึ่งดำรงตำแหน่งศาสตราจารย์ด้านวาทศิลป์ที่มหาวิทยาลัยแคลิฟอร์เนีย และศึกษาภาษาไทยด้วย
แบรดลีย์เกิดและเติบโตในสยาม เป็นบุตรชายของมิชชันนารีแดน บีช แบรดลีย์ และทำงานเผยแพร่ศาสนาในสยามหลังจากสำเร็จการศึกษาจากวิทยาลัยโอเบอร์ลิน ในสหรัฐอเมริกา เขากลับมาที่สหรัฐอเมริกาในปี ค.ศ. 1874 โดยเป็นอาจารย์และรองอาจารย์ใหญ่ที่โรงเรียนมัธยมโอ๊คแลนด์ ก่อนจะไปทำงานที่มหาวิทยาลัยแคลิฟอร์เนียในปี ค.ศ. 1882 เขายังเป็นที่รู้จักในเรื่องการปีนเขาโดยเฉพาะในเซียร์ราเนวาดา
แบรดลีย์เป็นบิดาของฮาโรลด์ คอร์เนเลียส แบรดลีย์ ศาสตราจารย์ด้านชีวเคมีที่ UW-Madison และเป็นปู่ของชาลส์ ซี. แบรดลีย์ ศาสตราจารย์ด้านธรณีวิทยาที่มอนทานาสเตทคอลเลจ
คอมมานด์ & คองเคอร์: เรดอเลิร์ต

| คอมมานด์ & คองเคอร์: เรด อเลิร์ต |
| --- | --- |

ผู้พัฒนา: เวสท์วูด สตูดิโอ
ผู้จัดจำหน่าย: เวอร์จิน อินเตอร์แอคทีฟ อิเลคโทรนิค อาร์ต (วินโดวส์)
แต่งเพลง: Frank Klepacki 
ชุด: คอมมานด์ & คองเคอร์
เครื่องเล่น: MS-DOS, วินโดวส์, เพลย์สเตชัน
วางจำหน่าย: 31 ตุลาคม 1996 (ดอส)   1997 (วินโดวส์)
แนว: วางแผนการรบเรียลไทม์
รูปแบบ: Single-player, multiplayer
คอมมานด์ & คองเคอร์: เรด อเลิร์ต (อังกฤษ: Command & Conquer: Red Alert) เป็นเกมแนววางแผนการรบเรียลไทม์ ในซีรีส์ คอมมานด์ & คองเคอร์ พัฒนาโดยบริษัท เวสท์วูด สตูดิโอ วางจำหน่ายในปี 1996 สำหรับเครื่อง พีซี (MS-DOS & วินโดวส์ 95) และพอร์ตลงเครื่องเพลย์สเตชัน
เนื้อเรื่อง

เรื่องราวเริ่มขึ้นเมื่อภายหลังปี 1950 ในที่ที่หนึ่ง อัลเบิร์ต ไอน์สไตน์ ได้สร้างเครื่องย้อนเวลาที่เรียกว่า Chronosphere (โครโนสเฟียร์) ในปี 1946 ก็ได้เดินทางจากรัฐนิวเม็กซิโก ประเทศสหรัฐอเมริกา ย้อนเวลาไปสู่เมืองแลนด์สเบิร์ก ประเทศเยอรมนี ในปี 1924 เขาได้พบกับ อดอล์ฟ ฮิตเลอร์ กำลังถูกปล่อยตัวจากคุกหลังจากที่เขาก่อการ กบฏโรงเบียร์
Munich Putsch ล้มเหลวและได้กำจัดฮิตเลอร์ออกไปด้วยระบบของโครโนสเฟียร์ ไอน์สไตน์กลับมาในปี 1946 อีกครั้งโดยปณิธานไว้ว่า จะไม่มีสงครามให้แบ่งแยกเยอรมนีและยุโรปก็จะเต็มไปด้วยสันติภาพ
อย่างไรก็ตาม แม้ไม่มีพรรคนาซีในเยอรมนีที่ก่อสงครามโลก โจเซฟ สตาลิน ผู้นำของสหภาพโซเวียต ก็ได้พัฒนากองทัพของเขาจนแข็งแกร่ง และเข้าจู่โจมทวีปยุโรปฝั่งตะวันตกเพื่อขยายอิทธิพล ทำให้ทางกองทัพของกลุ่มประเทศทางยุโรปตะวันตกทั้งหมด ซึ่งนำโดย สหราชอาณาจักร, สาธารณรัฐฝรั่งเศส, สาธารณรัฐกรีซ, และ สหพันธรัฐเยอรมนี ได้ร่วมมือกันเป็นกลุ่มสัมพันธมิตร เพื่อต่อสู้กับสหภาพโซเวียต และนี่คือจุดเริ่มต้นของมหาสงครามแห่งทวีปยุโรปครั้งใหม่
หน่วยรบ (ยูนิต) ในเกม

หน่วยรบของฝ่ายสัมพันธมิตร
หมวดทหารราบ
1. พลปืนเล็กยาว (Rifle Infantry)
2. พลยิงจรวดต่อสู้รถถัง (Rocket Soldier)
3. เสนารักษ์ (Medic)
4. ทหารช่าง (Engineer)
5. สายลับ (Spy)
6. หน่วยโจรกรรม (Thief)
7. ทันยา อดัมส์ (Tanya Adams)
หมวดยานยนต์
1. รถจี๊ปติดปืนกล (Ranger)
2. รถถังเบา (Light Tank)
3. รถถังหลัก (Main Battle Tank) หรือ รถถังขนาดกลาง (Medium Tank)
4. ปืนใหญ่อัตตาจร (Self-propelled Artillery)
5. รถสายพานลำเลียงพล (Armored Personnel Carrier)
6. รถรบกวนสัญญาณเรดาร์ศัตรู (Radar Jammer)
7. รถวางกับระเบิดต่อสู้รถถัง (Anti-tank Mine Layer)
8. รถสร้างช่องอำพรางในระบบแผนที่ศัตรู (Mobile Gap Generator)
9. รถบรรทุกแร่ธาตุ (Ore Truck)
10. รถบรรทุกอุปกรณ์ก่อสร้างฐานทัพ (Mobile Construction Vehicle)
หมวดอากาศยาน
1. เฮลิคอปเตอร์จู่โจม รุ่น อาปาเช่ ลองโบว์ (Longbow Helicopter)
หมวดเรือรบ
1. เรือปืน (Gunboat)
2. เรือพิฆาต (Destroyer)
3. เรือลาดตระเวน (Cruiser)
4. เรือลำเลียงพล (Transport)
หน่วยรบของฝ่ายสหภาพโซเวียต
หมวดทหารราบ
1. พลปืนเล็กยาว (Rifle Infantry)
2. พลขว้างระเบิดมือ (Grenadier)
3. พลเครื่องฉีดไฟ (Flamethrower Infantry)
4. สุนัขจู่โจม (Attack Dog)
5. ทหารช่าง (Engineer)
หมวดยานยนต์
1. รถถังหนัก (Heavy Tank)
2. รถยิงจรวดวีสอง (V2 Rocket Launcher)
3. รถวางกับระเบิดสังหารบุคคล (Anti-personnel Minelayer)
4. รถถัง รุ่น ช้างแมมมอธ (Mammoth Tank)
5. รถบรรทุกแร่ธาตุ (Ore Truck)
6. รถบรรทุกอุปกรณ์ก่อสร้างฐานทัพ (Mobile Construction Vehicle)
หมวดอากาศยาน
1. เครื่องบินใบพัดขับไล่
2. เครื่องบินไอพ่นขับไล่ 
3. เฮลิคอปเตอร์จู่โจม รุ่น ไฮนด์
4. เครื่องบินทิ้งระเบิด
หมวดเรือรบ
1. เรือดำน้ำจู่โจม (Submarine)
2. เรือลำเลียงพล (Transport)
รูปแบบเกม

มีลักษณะมุมมองจากด้านบน กราฟิกเป็นแบบ 2 มิติ เน้นการวางแผนการรบ โดยแต่ละยูนิตมีจุดแข็งและจุดอ่อนที่แตกต่างกันไป โดยการวางแผนเน้นการใช้สภาพภูมิศาสตร์ และทรัพยากรทางทหารเป็นตัวตัดสินชี้ขาด ในการสัประยุทธ์
คอมแอร์

บทความนี้เกี่ยวกับสายการบินสัญชาติอเมริกัน สำหรับสายการบินสัญชาติแอฟริกาใต้ ดูที่ คอมแอร์ (แอฟริกาใต้)
คอมแอร์ (อังกฤษ: Comair) เป็นสายการบินที่บริหารงานโดยเดลต้า แอร์ไลน์ ให้บริการในชื่อเดลต้าคอนเนคชั่น ไปยังเส้นทางภายในสหรัฐอเมริกา, แคนาดา, เม็กซิโก และบาร์ฮามาส
ฝูงบิน

| เครื่องบิน | จำนวน | ที่นั่ง | หมายเหตุ |
| --- | --- | --- | --- |
| บอมบาร์ดิเออร์ ซีอาร์เจ-100ER | 68 | 50 |  |
| บอมบาร์ดิเออร์ ซีอาร์เจ-100LR | 41 | 50 |  |
| บอมบาร์ดิเออร์ ซีอาร์เจ-200ER | 40 | 50 |  |
| บอมบาร์ดิเออร์ ซีอาร์เจ-700ER | 27 | 70 |  |
ทั้งนี้ไม่รวมฝูงบินของสายการบินลูก และแฟรนไชส์
แหล่งข้อมูลอื่น

คอมแอร์ (อังกฤษ)
เดลต้า แอร์ไลน์ (อังกฤษ)
คอร์บิน เบิร์นเซน

| คอร์บิน เบิร์นเซน |
| --- | --- |
เบิร์เซนใน ค.ศ. 2016
เกิด: คอร์บิน ดีน เบิร์นเซน  (1954-09-07) 7 กันยายน ค.ศ. 1954 (70 ปี) North Hollywood, รัฐแคลิฟอร์เนีย, สหรัฐ
การศึกษา: มหาวิทยาลัยแคลิฟอร์เนีย ลอสแอนเจลิส (BFA, MFA)
อาชีพ: นักแสดง, ผู้กำกับ
ปีปฏิบัติงาน: 1967-ปัจจุบัน
มีชื่อเสียงจาก: แอล.เอ. ลอว์ แอล.เอ. ลอว์:  เดอะมูฟวี ไซก์ ไซก์: เดอะมิวสิคัล ไซก์: เดอะมูฟวี
คู่สมรส:   Brenda Cooper (สมรส 1983–1987)  Amanda Pays (สมรส 1988) 
บุตร: 4 คน
บิดามารดา:   Harry Bernsen, Jr.  จีน คูเปอร์ 
คอร์บิน ดีน เบิร์นเซน (อังกฤษ: Corbin Dean Bernsen; เกิด 7 กันยายน พ.ศ. 2497) เป็นนักแสดงและผู้กำกับชาวอเมริกันซึ่งมีชื่อเสียงจากผลงานทางโทรทัศน์ เขาแสดงเป็น อาร์โนลด์ เบ็คเกอร์ซึ่งทนายความด้านการหย่าร้างในซีรีส์ดราม่าของเอ็นบีซีเรื่อง แอล.เอ. ลอว์, รับบท ดร. อลัน ไฟน์สโตน ในเรื่อง เดอะเดินทิสต์ รับบท เฮนรี สเปนเซอร์ เป็นนักสืบตำรวจที่เกษียณอายุแล้วในซีรีส์คอมเมดี้ดราม่าของเครือข่ายสหรัฐเรื่อง ไซก์, และโรเจอร์ ดอร์นในภาพยนตร์เรื่อง เมเจอร์ลีก, เมเจอร์ลีก 2, และ เมเจอร์ลีก: แบคทูเดอะไมเนอร์ เขายังปรากฏตัวเป็นประจำในเรื่องอื่น ๆ เช่น เดอะเริเดนท์, เจเนรัลฮอสปิตัล], และ คัตส์ และยังปรากฏตัวเป็นระยะ ๆ ในเรื่อง เดอะยังแอนด์เดอะเรสต์เลส
คอลล์มายเนม (เพลงพรินซ์)

Error ซิงเกิลโดยพรินซ์
คอลล์มายเนม (อังกฤษ: Call My Name) เป็นซิงเกิลของพรินซ์ จากอัลบั้มมิวสิกโคโลจี วางจำหน่ายครั้งแรกในวันที่ 21 พฤษภาคม ค.ศ. 2004 เพลงที่ได้รับรางวัลรางวัลแกรมมี สาขาBest Male R&B Vocal Performance ในปี ค.ศ. 2005
คอมพิวเตอร์โอลิมปิกระดับชาติ ประเทศไทย

การแข่งขันคอมพิวเตอร์โอลิมปิกระดับชาติ (อังกฤษ: Thailand Olympiad in Informatics: TOI) เป็นหนึ่งในการแข่งขันโอลิมปิกวิชาการระดับชาติของประเทศไทย ที่จัดขึ้นเป็นประจำทุกปี
ประวัติ

การแข่งขันคอมพิวเตอร์โอลิมปิกระดับชาติ เริ่มต้นจัดขึ้นครั้งแรกในปี พ.ศ. 2548 โดยใช้ชื่อว่า การแข่งขันคอมพิวเตอร์โอลิมปิก สอวน. ครั้งที่ 1(The First POSN Olympiad in Informatics 2005: 1st POSN – OI 2005) ณ มหาวิทยาลัยเกษตรศาสตร์ บางเขน กรุงเทพมหานคร และได้เปลี่ยนชื่อเป็น การแข่งขันคอมพิวเตอร์โอลิมปิกระดับชาติ ในการแข่งขันครั้งที่ 5 ณ มหาวิทยาลัยวลัยลักษณ์ จังหวัดนครศรีธรรมราช
กติกาและรูปแบบการแข่งขัน

การแข่งขันคอมพิวเตอร์โอลิมปิกระดับชาติโครงการจัดการแข่งขันเขียนโปรแกรมคอมพิวเตอร์เพื่อแก้ไขโจทย์ปัญหาในด้านการคำนวณเชิงตัวเลข วิทยาการคอมพิวเตอร์ และสาขาที่เกี่ยวข้อง โดยยึดรูปแบบตามธรรมนูญการแข่งขันคอมพิวเตอร์โอลิมปิกระดับชาติ โดยการสอบทั้งหมดมี 2 รอบ ข้อสอบอยู่ในระดับค่อนข้างยาก ผู้เข้าสอบต้องมีความเชี่ยวชาญในการเขียนโปรแกรม และการแก้ปัญหาโดยใช้คอมพิวเตอร์
การออกข้อสอบจะดำเนินการโดยคณะกรรมการผู้ทรงคุณวุฒิออกข้อสอบตามประกาศมูลนิธิ สอวน. ซึ่งประกอบด้วยคณะกรรมการจากศูนย์ต่างๆ โดยการแข่งขันคอมพิวเตอร์โอลิมปิกระดับชาติครั้งที่ 11 คณะกรรมการวิชาการมาจากมหาวิทยาลัยสงขลานครินทร์ วิทยาเขตปัตตานี และคณะที่ปรึกษาจากจุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยอุบลราชธานี มหาวิทยาลัยเชียงใหม่ มหาวิทยาลัยธรรมศาสตร์ มหาวิทยาลัยนเรศวร มหาวิทยาลัยบูรพา และมหาวิทยาลัยเทคโนโลยีสุรนารี
การตรวจข้อสอบ การตัดสิน และรับรองผลการสอบ จะดำเนินการโดยคณะอนุกรรมการฝ่ายวิชาการ และคณะอนุกรรมการฝ่ายรับรองข้อสอบ และตัดสินผลสอบ ซึ่งประกอบด้วยคณะอนุกรรมการจากมหาวิทยาลัยต่างๆ รวมทั้งอาจารย์ผู้ควบคุมทีมซึ่งเป็นผู้แทนจากแต่ละศูนย์ สอวน. ทุกศูนย์ ทั้งนี้เพื่อเปิดโอกาสให้อาจารย์จากแต่ละศูนย์ สามารถอุทธรณ์เพื่อปรับคะแนนของนักเรียนในศูนย์ของตนให้เหมาะสม
รายชื่อการแข่งขันคอมพิวเตอร์โอลิมปิกระดับชาติ

| TOI | จังหวัด | ศูนย์เจ้าภาพ | วันที่จัดการแข่งขัน |
| --- | --- | --- | --- |
การแข่งขันคอมพิวเตอร์โอลิมปิก สอวน.
| 1 | กรุงเทพมหานคร | มหาวิทยาลัยเกษตรศาสตร์ | 20–23 เมษายน พ.ศ. 2548 |
| 2 | ชลบุรี | มหาวิทยาลัยบูรพา | 19–22 เมษายน  พ.ศ. 2549 |
| 3 | ขอนแก่น | มหาวิทยาลัยขอนแก่น | 1–4 พฤษภาคม พ.ศ. 2550 |
| 4 | นครราชสีมา | มหาวิทยาลัยเทคโนโลยีสุรนารี | 29 เมษายน – 2 พฤษภาคม พ.ศ. 2551 |
การแข่งขันคอมพิวเตอร์โอลิมปิกระดับชาติ
| 5 | นครศรีธรรมราช | มหาวิทยาลัยวลัยลักษณ์ | 4–7 พฤษภาคม พ.ศ. 2552 |
| 6 | เชียงใหม่ | มหาวิทยาลัยเชียงใหม่ | 3–7 พฤษภาคม พ.ศ. 2553 |
| 7 | พิษณุโลก | มหาวิทยาลัยนเรศวร | 3–7 พฤษภาคม พ.ศ. 2554 |
| 8 | นครปฐม | มหาวิทยาลัยศิลปากร | 14–18 พฤษภาคม พ.ศ. 2555 |
| 9 | กรุงเทพมหานคร | โรงเรียนสามเสนวิทยาลัย ร่วมกับ มหาวิทยาลัยธรรมศาสตร์ | 7–10 พฤษภาคม พ.ศ. 2556 |
| 10 | อุบลราชธานี | มหาวิทยาลัยอุบลราชธานี | 6–9 พฤษภาคม พ.ศ. 2557 |
| 11 | ตรัง | มหาวิทยาลัยสงขลานครินทร์ วิทยาเขตปัตตานี ร่วมกับ มหาวิทยาลัยสงขลานครินทร์ วิทยาเขตตรัง | 2–5 มิถุนายน พ.ศ. 2558 |
| 12 | สงขลา | มหาวิทยาลัยสงขลานครินทร์ วิทยาเขตหาดใหญ่ | 7–10 มิถุนายน พ.ศ. 2559 |
| 13 | นครปฐม | โรงเรียนมหิดลวิทยานุสรณ์ ร่วมกับ มหาวิทยาลัยมหิดล | 12–15 มิถุนายน พ.ศ. 2560 |
| 14 | กรุงเทพมหานคร | มหาวิทยาลัยเทคโนโลยีพระจอมเกล้าพระนครเหนือ | 19–22 มิถุนายน พ.ศ. 2561 |
| 15 | ชลบุรี | มหาวิทยาลัยบูรพา | 4–7 มิถุนายน พ.ศ. 2562 |
| 16 | ขอนแก่น | มหาวิทยาลัยขอนแก่น | 10–13 ธันวาคม พ.ศ. 2563 |
| 17 | นครศรีธรรมราช | มหาวิทยาลัยวลัยลักษณ์ | 9–12 ธันวาคม 2564 |
| 18 | เชียงใหม่ | มหาวิทยาลัยเชียงใหม่ | 1–4 มิถุนายน พ.ศ. 2565 |
| 19 | พิษณุโลก | มหาวิทยาลัยนเรศวร | 22–25 พฤษภาคม พ.ศ. 2566 |
| 20 | นครปฐม | มหาวิทยาลัยศิลปากร | 13-17 พฤษภาคม พ.ศ. 2567 |
ดูเพิ่ม

การแข่งขันคอมพิวเตอร์โอลิมปิกระหว่างประเทศ
คอมมานด์ & คองเคอร์: เรดอเลิร์ต 2

| Command & Conquer: Red Alert 2 |
| --- | --- |
ผู้พัฒนา: Westwood Pacific
ผู้จัดจำหน่าย: อิเล็กทรอนิก อาตส์
ออกแบบ: Dustin Browder
แต่งเพลง: Frank Klepacki
ชุด: คอมมานด์ & คองเคอร์ (หลัก) : เรด อเลิร์ท (รอง)
เครื่องเล่น: Microsoft Windows
วางจำหน่าย: 27 ตุลาคม 2000
แนว: Real-time strategy
รูปแบบ: วิดีโอเกมผู้เล่นคนเดียว, วิดีโอเกมหลายผู้เล่น
คอมมานด์ แอนด์ คองเคอร์ : เรด อเลิร์ท 2 (อังกฤษ: Command & Conquer: Red Alert 2) เป็นเกมส์แนววางแผนการรบเรียลไทม์โดย เวสต์วูส แปซิฟิก ลงบนระบบปฏิบัติการไมโครซอฟท์ วินโดวส์เมื่อวันที่ 27 ตุลาคม 2000
เนื้อเรื่อง

ต่อเนื่องจากเกมในภาคที่แล้ว ที่มีชิ่อว่า คอมมานด์ แอนด์ คองเคอร์ : เรดอเลิร์ท ที่วางจำหน่ายก่อนหน้านี้ ในภาคนี้ ได้ยิบจุดจบของเกมส์ในเนื้อเรื่องส่วนพันธมิตร โดยมีการอภิปรายในปี 1972 ว่า กลุ่มกองทัพสหรัฐ ได้ประกาศมาว่า มีกลุ่มสหภาพโซเวียต ได้ทำการบุกเข้ามา โดยใช้เครื่องบิน และเรือเดินสมุทรกองกำลังสะเทินน้ำสะเทินบกและพลร่มที่เข้ามาทั้งฝั่งตะวันออกและฝั่งตะวันตก ผู้เล่นจะต้องขับไล่ออกไป และไปบุกสหภาพโซเวียตคืนด้วย
ภาคเสริม

คอมมานด์ แอนด์ คองเคอร์ : เรด อเลิร์ต 2 ได้ออกภาคเสริม มาในชื่อ คอมมานด์ แอนด์ คองเคอร์ : ยูริ รีเวนจ์ ซึ่งได้ออกมาในปี 2001
ระบบการเล่น

โดยเกมนี้ มีระบบการเล่น 2 ทีม คือพันธมิตรโซเวียต และ พันธมิตรกองทัพสหรัฐฯ ซึ่งก่อนหน้านี้ทั้งสองฝ่าย เคยปรากฏใน คอมมานด์ แอนด์ คองเคอร์ : เรดอเลิร์ต และสามารถเลือกทีมได้มากกว่า 20 ทีม
ในโหมดเนื้อเรื่องนี้ ผู้เล่นคนเดียวคือโครงสร้างในโหมดสลับตอนจบตรงข้ามกับโหมดเนื้อเรื่องที่มีการเดินไปเรื่อย ๆ
การตอบรับ

คอมมานด์ แอนด์ คองเคอร์ : เรด อเลิร์ต 2 ได้ประสบความสำเร็จ ทั้งในเชิงพานิชย์และคำวิจารณ์ โดยได้รับการตอบรับ 86 เปอร์เซนต์จาก 43 รีวิวโดย GameRankings , ในเว็บ IGN ได้ให้คะแนนที่สูง และกล่าวเรียกเกมนี้ไว้ว่า โดดเด่นมาก ("Outstanding")
ส่วนหนึ่งของเกม Red alert ภาค 2
คอลล์ออฟดิวตี: มอเดิร์นวอร์แฟร์ (วิดีโอเกม พ.ศ. 2562)

| คอลล์ออฟดิวตี: มอเดิร์นวอร์แฟร์ |
| --- | --- |

ผู้พัฒนา: อินฟินิตีวอร์ด
ผู้จัดจำหน่าย: แอ็กทิวิชัน
ชุด: คอลล์ออฟดิวตี
เอนจิน: IW Engine 
เครื่องเล่น: ไมโครซอฟท์ วินโดวส์ เพลย์สเตชัน 4 เอกซ์บอกซ์วัน
วางจำหน่าย: 25 ตุลาคม 2019
แนว: วิดีโอเกมยิงมุมมองบุคคลที่หนึ่ง
รูปแบบ: เล่นคนเดียว หลายผู้เล่น
คอลล์ออฟดิวตี: มอเดิร์นวอร์แฟร์ (อังกฤษ: Call of Duty: Modern Warfare) เป็นวิดีโอเกมยิงมุมมองบุคคลที่หนึ่งที่พัฒนาโดยอินฟินิตีวอร์ด และจัดจำหน่ายโดยแอ็กทิวิชัน เป็นเกมสำหรับเอกซ์บอกซ์วัน , เพลย์สเตชัน 4 และระบบปฏิบัติการไมโครซอฟท์ วินโดวส์ (วางจำหน่ายเฉพาะที่ร้านค้า Battle.net) ซึ่งเป็นวิดีโอเกมที่ 16 ในซีรีส์ คอลล์ออฟดิวตี โดยได้ออกตัวอย่างเกมในวันที่ 31 พฤษภาคม 2019 และวางจำหน่ายในวันที่ 25 ตุลาคม 2019 โดยเกมนี้ถือว่าเป็นเกมแรกที่มีการเปลี่ยนแปลงในตัวเกม อาทิ ความสมจริงของตัวกราฟิค รองรับการเล่นข้ามแพลตฟอร์ม และได้นำเอาระบบ Season Pass ออกไปด้วย
คอลล์ออฟดิวตี (วิดีโอเกม)

| คอลล์ออฟดิวตี |
| --- | --- |

ผู้พัฒนา: อินฟินิตีวอร์ด
ผู้จัดจำหน่าย: ทั่วโลก: แอ็กทิวิชันNA: Aspyr (แมคโอเอส)
กำกับ: Ken Turner
อำนวยการผลิต: Vince Zampella
ออกแบบ: Zied Rieke Steve Fukuda
โปรแกรมเมอร์: Jason West
ศิลปิน: Justin Thomas Michael Boon Ursula Escher Chance Glasco
เขียนบท: Michael Schiffer
แต่งเพลง: Michael Giacchino Justin Skomarovsky
ชุด: คอลล์ออฟดิวตี
เอนจิน: id Tech 3
เครื่องเล่น: ไมโครซอฟท์ วินโดวส์, แมคโอเอส, เอ็นเกจ
วางจำหน่าย:  29 ตุลาคม 2003  ไมโครซอฟท์ วินโดวส์NA: 29 ตุลาคม 2003 EU: 7 พฤศจิกายน 2003 แมคโอเอสNA: พฤษภาคม 2004 เอ็นเกจEU: 10 พฤศจิกายน 2004 NA: 23 พฤศจิกายน 2004 
แนว: ยิงมุมมองบุคคลที่หนึ่ง
รูปแบบ: ผู้เล่นคนเดียว, ผู้เล่นหลายคน
คอลล์ออฟดิวตี (อังกฤษ: Call of Duty) เป็นวิดีโอเกมแนวยิงมุมมองบุคคลที่หนึ่ง พัฒนาโดยอินฟินิตีวอร์ด และจัดจำหน่ายโดยแอ็กทิวิชัน ตัวเกมเป็นเกมแรกของชุดวิดีโอเกม คอลล์ออฟดิวตี วางจำหน่ายวันที่ 29 ตุลาคม 2003 สำหรับไมโครซอฟท์ วินโดวส์ ตัวเกมจะให้ผู้เล่นสวมบทบาทเป็นทหารราบในช่วงสงครามโลกครั้งที่สองโดยตัวเกมใช้เอนจินเกม id Tech 3 รุ่นดัดแปลงในการพัฒนา ธีมและรูปแบบการเล่นส่วนใหญ่มีความคล้ายคลึงกับชุดเกม มีเดลออฟฮอนเนอร์ แม้กระนั้น คอลล์ออฟดิวตี จะนำเสนอมุมมองในเขตสงครามจากสงครามโลกครั้งที่สองที่หลากหลายจากทหารอังกฤษ, สหรัฐ และสหภาพโซเวียต ตัวเกมได้รับเสียงชื่นชมอย่างมากและได้รับรางวัลเกมยอดเยี่ยมแห่งปีหลายรางวัลจากนักวิจารณ์
ในเดือนกันยายน 2004 มีการวางจำหน่ายภาคเสริมของเกมนี้ชื่อ คอลล์ออฟดิวตี: ยูไนทิดออฟเฟนซิฟ ซึ่งผลิตโดยแอ็กทิวิชันและพัฒนาโดย Gray Matter Interactive และ Pi Studios ตัวเกมเวอร์ชันพอร์ตที่ปรับปรุงใหม่ของ คอลล์ออฟดิวตี สำหรับ เอกซ์บอกซ์ 360 และ เพลย์สเตชัน 3 ชื่อว่า คอลล์ออฟดิวตีคลาสสิค วางจำหน่ายทั่วโลกในเดือนพฤศจิกายน 2009 พร้อมการเปิดตัวเกม คอลล์ออฟดิวตี: มอเดิร์นวอร์แฟร์ 2 ซึ่งมีให้ใช้งานผ่านรหัสการแลกรับที่รวมอยู่ในรุ่น "Hardened" และ "Prestige" ของเกม
คอลบี มินิฟี

| คอลบี มินิฟี |
| --- | --- |
เกิด:  (1992-01-31) 31 มกราคม ค.ศ. 1992 (32 ปี) นิวยอร์ค, สหรัฐ
อาชีพ: นักแสดง
ปีปฏิบัติงาน: 2009–ปัจจุบัน
คอลบี มินิฟี (อังกฤษ: Colby Minifie; เกิด 31 มกราคม พ.ศ. 2535) เป็นนักแสดงหญิงชาวอเมริกัน เธอเริ่มแสดงเมื่ออายุสิบเอ็ดปีและเป็นนักวิชาการ YoungArts; เธอจบการศึกษาจากมหาวิทยาลัยแห่งเมืองนิวยอร์ก ในปี ค.ศ. 2014 เธอแสดงร่วมกับสถาบันเต้นรำแห่งชาติเป็นเวลาสี่ปี เธอเคยปรากฏตัวทั้งในและนอกละครบรอดเวย์ รวมทั้งในวงการโทรทัศน์และภาพยนตร์
คอมมานด์ & คองเคอร์: ไรเวิลส์

| คอมมานด์ & คองเคอร์: ไรเวิลส์ |
| --- | --- |

ผู้พัฒนา: อีเอ เรดวูดสตูดิโอส์
ผู้จัดจำหน่าย: อิเล็กทรอนิก อาตส์
ออกแบบ: เกรจ แบล็ก
ชุด: คอมมานด์ & คองเคอร์
เครื่องเล่น: แอนดรอยด์, ไอโอเอส
วางจำหน่าย: 4 ธันวาคม ค.ศ. 2018
แนว: วางแผนเวลาจริง
รูปแบบ: หลายผู้เล่น
คอมมานด์ & คองเคอร์: ไรเวิลส์ (อังกฤษ: Command & Conquer: Rivals) เป็นเกมสำหรับโทรศัพท์มือถือวางแผนเวลาจริงเล่นฟรี ซึ่งเกมดังกล่าวได้รับการเปิดตัวในระบบแอนดรอยด์และไอโอเอสในวันที่ 4 ธันวาคม ค.ศ. 2018
รูปแบบการเล่น

คอมมานด์ & คองเคอร์: ไรเวิลส์ เป็นเกมวางแผนเวลาจริงหลายผู้เล่นที่แข่งขันแบบหนึ่งต่อหนึ่ง ผู้เล่นสามารถเล่นเป็นไรเวิลส์, จีดีไอ หรือบราเธอร์ฮูดออฟน็อด โดยแต่ละฝ่ายจะเสนอความสามารถพิเศษ ผู้เล่นจะได้รับมอบหมายให้ควบคุมแพลตฟอร์มโดยรอบไซโลขีปนาวุธ หากผู้เล่นจัดการเพื่อควบคุมแพลตฟอร์มมากกว่าศัตรูในเวลาที่กำหนด ขีปนาวุธจะยิงและกำจัดฐานของฝ่ายตรงข้าม
การพัฒนา

เกมดังกล่าวได้รับการแสดงที่อีเอ เพลย์ 2018 พร้อมการสาธิตการเล่นเกมแบบสด ทำให้มันเป็นเกมคอมมานด์ & คองเคอร์ เกมแรกจากค่ายอีเอ นับตั้งแต่คอมมานด์ & คองเคอร์: ไทบีเรียม อะไลเอินซ์ ซึ่งเกมเวอร์ชันปรีแอลฟาได้รับการเปิดตัวในกูเกิล เพลย์ ในวันเดียวกัน และเกรจ แบล็ก ผู้ซึ่งเคยทำงานในเกมคอมมานด์ & คองเคอร์ ต่าง ๆ ได้รับการว่าจ้างให้ออกแบบการต่อสู้ของเกม
การตอบรับ

คอมมานด์ & คองเคอร์: ไรเวิลส์ ได้รับการวิพากษ์วิจารณ์อย่างกว้างขวางจากผู้เล่นว่าเป็นเกมสำหรับโทรศัพท์มือถือแทนเกมวางแผนเวลาจริงที่แฟรนไชส์เป็นที่รู้จัก ไมเคิล มาร์ติเนซ ผู้จัดการทั่วไปของเรดวูดสตูดิโอส์ ได้ขานรับโดยกล่าวว่า ทีมหวังจะนำมาซึ่งเกมวางแผนเวลาจริงที่ยอดเยี่ยมสำหรับแพลตฟอร์มมือถือ นอกจากนี้ เขายังชี้ชวนแฟน ๆ ของซีรีส์เพื่อให้เกมนี้มีโอกาส
แม้จะมีการโต้เถียง แต่ภาคไรเวิลส์ก็ได้รับการต้อนรับจากนักวิจารณ์ต่าง ๆ ซึ่งในเว็บไซต์เมทาคริติก เกมนี้มีคะแนนที่ 71 เต็ม 100
รวมถึงภาคไรเวิลส์ได้รับการเสนอชื่อสำหรับ "เสียงเพลง/โน้ตเพลง - วิดีโอเกมสำหรับโทรศัพท์มือถือ" ที่งานประกาศผลฮอลลีวูดมิวสิกอินมีเดียอะวอดส์
แหล่งข้อมูลอื่น

เว็บไซต์ทางการ
คอมมานด์ & คองเคอร์: ไรเวิลส์ ที่เอกซ์ (ทวิตเตอร์)
คอมมานด์ & คองเคอร์: ไรเวิลส์ ที่อินสตาแกรม
หน้าจอการเล่นเกมของคอมมานด์ & คองเคอร์: ไรเวิลส์
คอร์เซรา

| --- | --- |

ภาพจับหน้าจอ หน้าโฮมเพจของคอร์เซราในปี 2023
ประเภทของธุรกิจ: สาธารณะ
ประเภท: การศึกษาออนไลน์
ภาษาที่ใช้ได้: หลายภาษา (40)
การซื้อขาย: เอ็นวายเอสอี: COUR
สำนักงานใหญ่: เมาน์เทนวิว รัฐแคลิฟอร์เนีย สหรัฐ
พื้นที่ให้บริการ: ทั่วโลก
ผู้ก่อตั้ง: แอนดรูว์ อึ่ง แดฟเน คอลเลอร์
บุคคลสำคัญ: เจฟ มักโกนคัลดา  (CEO)
อุตสาหกรรม: อีเลิร์นนิง
รายได้:  US$524 ล้าน (2022) 
รายได้จากการดำเนินงาน:  US$−177 ล้าน (2022)
รายได้สุทธิ:  US$−175 ล้าน (2022)
สินทรัพย์รวม:  US$948 ล้าน (2022)
รวมส่วนของผู้ถือหุ้น:  US$695 ล้าน (2022)
พนักงาน: 1,401 (ธันวาคม 2022)
ยูอาร์แอล: coursera.org
เชิงพาณิชย์: ใช่
ลงทะเบียน: บังคับ
ผู้ใช้: 118 ล้าน (2022)
เปิดตัว: เมษายน 2012; 12 ปีที่แล้ว (2012-04)
สถานะปัจจุบัน: Active
บริษัทคอร์เซรา (อังกฤษ: Coursera Inc., /kərˈsɛrə/) เป็นผู้ให้บริการคอร์สเรียนออนไลน์แบบเปิดขนาดมหึมาที่มีสำนักงานใหญ่อยู่ในสหรัฐ ก่อตั้งขึ้นในปี 2012 โดยศาสตราจารย์ด้านวิทยาการคอมพิวเตอร์ประจำมหาวิทยาลัยสแตนฟอร์ด แอนดรูว์ อึ่ง และ แดฟเน คอลเลอร์ คอร์เซรายังทำงานร่วมกับมหาวิทยาลัยและองค์การต่าง ๆ เพื่อให้บริการคอร์สเรียนออนไลน์, ใบเกียรติบัตรรับรองการเข้าร่วม และวุฒิบัตรในสาขาวิชาต่าง ๆ มากมาย ในปี 2023 มีบริษัทและมหาวิทยาลัยมากกว่า 275 องค์กรที่ให้บริการมากกว่า 4,000 คอร์สผ่านทางคอร์เซรา
ประวัติศาสตร์

คอร์เซราก่อตั้งขึ้นในปี 2012 โดยศาสตราจารย์ด้านวิทยาการคอมพิวเตอร์ประจำมหาวิทยาลัยสแตนฟอร์ด แอนดรูว์ อึ่ง และ แดฟเน คอลเลอร์ ทั้งสองเริ่มให้บริการคอร์สของตนจากสแตนฟอร์ดในปี 2011 และไม่นานจากนั้นได้ออกจากมหาวิทยาลัยมาเพื่อเปิดตัวคอร์เซรา มหาวิทยาลัยพรินซ์ตัน, สแตนฟอร์ด, มิชิแกน และเพนซิลเวเนีย เป็นมหาวิทยาลัยกลุ่มแรกที่ให้บริการคอร์สบนคอร์เซรา
คอร์เทกซ์รับความรู้สึก

คำว่า  คอร์เทกซ์รับความรู้สึก (อังกฤษ: sensory cortex)  อาจหมายถึงคอร์เทกซ์รับความรู้สึกทางกายปฐมภูมิ
หรืออาจหมายถึงคอร์เทกซ์ปฐมภูมิและทุติยภูมิของประสาทสัมผัสต่าง ๆ (ซึ่งแต่ละชนิดมีสองคอร์เทกซ์  คือในสมองซีกซ้ายและขวา)
รวมทั้งคอร์เทกซ์สายตา  (visual cortex) ในสมองกลีบท้ายทอย,  คอร์เทกซ์การได้ยิน (auditory cortex) ในสมองกลีบขมับ,
คอร์เทกซ์การได้กลิ่นปฐมภูมิ  (primary olfactory cortex) ซึ่งอยู่ที่ uncus ของ Piriform cortex ซึ่งเป็นส่วนของคอร์เทกซ์กลีบขมับ,
คอร์เทกซ์การลิ้มรส (gustatory cortex) ซึ่งเป็นส่วนของ insular cortex,
และคอร์เทกซ์รับความรู้สึกทางกายปฐมภูมิ  (primary somatosensory cortex) ซึ่งอยู่ที่ด้านหน้าของสมองกลีบข้าง
ส่วนด้านหน้าต่อจากคอร์เทกซ์รับความรู้สึกทางกายปฐมภูมิก็คือคอร์เทกซ์รับความรู้สึกทางกายสัมพันธ์ (somatosensory association cortex)
ซึ่งประสานข้อมูลความรู้สึกจากคอร์เทกซ์รับความรู้สึกทางกายปฐมภูมิ  (รวมทั้งอุณหภูมิและแรงกดเป็นต้น)
เพื่อที่จะสร้างความเข้าใจเกี่ยวกับวัตถุที่กำลังสัมผัส
ส่วนด้านล่างของสมองกลีบหน้ามีป่องกลิ่น  (olfactory bulb)  ซึ่งรับข้อมูลความรู้สึกจากเส้นประสาทรับกลิ่นแล้วส่งข้อมูลนั้นไปยังเขตต่าง ๆ ในสมอง
แต่ว่า  ข้อมูลของกลิ่นทั้งหมดไม่ได้ไปทางคอร์เทกซ์รับกลิ่นอย่างเดียว  
มีการส่งใยประสาทรับกลิ่นบางส่วนไปยังโครงสร้างต่าง ๆ ในระบบลิมบิกโดยตรง
และบางส่วนก็ส่งไปยังเขตเหนือเบ้าตา (supraorbital) ของสมองกลีบหน้า
การเชื่อมต่อกับระบบลิมบิกโดยตรงแบบนี้  เป็นเอกลักษณ์ของระบบรับกลิ่น
เขตคอร์เทกซ์ที่เกี่ยวข้องกับการได้ยิน  การเห็น  การได้กลิ่น  และการรับความรู้สึกทางกาย (คือความรู้สึกสัมผัสและการรับรู้อากัปกิริยาเป็นต้น)
อยู่ที่ด้านข้างของร่องด้านข้าง  (lateral fissure) และด้านหลังของร่องกลาง  (central sulcus)
ซึ่งก็คือ  อยู่ไปทางส่วนหลังของสมอง
ส่วนเขตคอร์เทกซ์ที่เกี่ยวข้องกับการลิ้มรสอยู่ที่ด้านหน้าของร่องกลาง
ให้สังเกตว่า  ร่องกลางนั้นแบ่งคอร์เทกซ์สั่งการปฐมภูมิ  (primary motor cortex  ซึ่งอยู่ที่รอยนูนก่อนร่องกลางที่ด้านหลังของสมองกลีบหน้า)
จากคอร์เทกซ์รับความรู้สึกทางกาย (ซึ่งอยู่บนรอยนูนหลังร่องกลางที่ด้านหน้าของสมองกลีบข้าง)
คอร์เทกซ์รับความรู้สึกทางกายมีหน้าที่เกี่ยวกับความรู้สึกทางกาย  สิ่งเร้าทางตา  และแผนการเคลื่อนไหว
เชิงอรรถและอ้างอิง

↑  "ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ  cortex  ว่า "คอร์เทกซ์"  หรือ "เปลือกสมอง" และของ  sensory  ว่า  "-รับความรู้สึก"  หรือ  "-สมอง"
1 2  Marieb, Elaine N.; Hoehn, Katja (2008). Anatomy & Physiology, Third Edition. Boston: Benjamin Cummings/Pearson. pp. 391–395. ISBN 0-8053-0094-5.
คอร์นดอก

| --- | --- |
รูปคอร์นดอกเสียบไม้
แหล่งกำเนิด: สหรัฐอเมริกา
อุณหภูมิเสิร์ฟ: ร้อน
ส่วนผสมหลัก: ฮอตดอก ส่วนผสมจากแป้งข้าวโพดคอร์นมีล
รูปแบบอื่น: หลากหลาย
 ตำราอาหาร: คอร์นดอก   สื่อ: คอร์นดอก
คอร์นดอก (อังกฤษ: corn dog) เป็นฮอตดอกที่เสียบไม้และเคลือบด้วยแป้งข้าวโพดคอร์นมีลแล้วนำไปทอด มีแหล่งกำเนิดจากสหรัฐอเมริกา โดยนิยมรับประทานเป็นอาหารจานด่วนหรืออาหารข้างถนน มักรับประทานเปล่า ๆ แต่บางครั้งอาจรับประทานกับมัสตาร์ดก็ได้
ชื่อ

คอร์นดอกในภาษาไทยเป็นคำทับศัพท์จากภาษาอังกฤษ "corn dog" ซึ่งแปลว่า "สุนัขข้าวโพด" โดยคำว่า "ดอก" (dog) นั้นย่อมาจาก "ฮอตดอก" อีกที ส่วน "คอร์น" (แปลว่า "ข้าวโพด") นั้น มาจากแป้งข้าวโพดคอร์นมีล ซึ่งเป็นส่วนผสมหลักของคอร์นดอก
การนำบริโภค

คอร์นดอกมักนำบริโภคในรูปแบบอาหารข้างถนนหรืออาหารจานด่วน ผู้จำหน่ายมักจุ่มคอร์นดอกแล้วเสิร์ฟให้ผู้บริโภคทันทีเพื่อที่จะให้มีอุณหภูมิที่ยังร้อนอยู่ ในสหรัฐอเมริกาและประเทศแคนาดา มักมีคอร์นดอกสำเร็จรูปจำหน่ายตามซูเปอร์มาร์เก็ตในรูปแบบแช่แข็ง ซึ่งผู้ซื้อสามารถนำไปอุ่นแล้วรับประทานได้ คอร์นดอกแบบแช่แข็งบางชนิดสามารถนำไปทอด หรือ อบในเตาอบหรือในเตาอบไมโครเวฟก็ได้ มักรับประทานเปล่า ๆ แต่รับประทานกับเครื่องปรุงก็ได้ โดยมากมัสตาร์ดเป็นเครื่องปรุงที่มีความนิยมสูงสุด
ข้างในของคอร์นดอก